CELEX: 62011CN0655
Language: lv
Date: 2011-12-20 00:00:00
Title: Lieta C-655/11 P: Apelācijas sūdzība, ko par Vispārējās tiesas (sestā palāta) 2011. gada 6. oktobra spriedumu lietā T-176/10 Seven SpA /Iekšējā tirgus saskaņošanas birojs (preču zīmes, paraugi un modeļi) 2011. gada 20. decembrī iesniedza Seven for all mankind LLC

3.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 65/7
            
         Apelācijas sūdzība, ko par Vispārējās tiesas (sestā palāta) 2011. gada 6. oktobra spriedumu lietā T-176/10 Seven SpA/Iekšējā tirgus saskaņošanas birojs (preču zīmes, paraugi un modeļi) 2011. gada 20. decembrī iesniedza Seven for all mankind LLC
   
   (Lieta C-655/11 P)
   2012/C 65/14
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Seven for all mankind LLC (pārstāvis — A. Gautier-Sauvagnac, avocat)
   
      Otrs lietas dalībnieks: Iekšējā tirgus saskaņošanas birojs (preču zīmes, paraugi un modeļi)
   
      Apelācijas sūdzības iesniedzējas prasījumi
   
   Apelācijas sūdzības iesniedzēja lūdz Tiesu:
   
               —
            
            
               atcelt Eiropas Savienības Vispārējās tiesas 2011. gada 6. oktobra spriedumu lietā T-176/10, kurš pasludināts 2011. gada 7. oktobrī;
            
         
               —
            
            
               apstiprināt ITSB Apelāciju otrās padomes 2010. gada 28. janvāra lēmumu lietā R 1514/2008-2, kurš paziņots 2010. gada 15. februārī un
            
         
               —
            
            
               piespriest Seven SPA papildus saviem tiesāšanās izdevumiem atlīdzināt Seven for all mankind LLC tiesāšanās izdevumus šajā tiesvedībā un procesā ITSB.
            
         
      Pamati un galvenie argumenti
   
   Apelācijas sūdzības iesniedzēja apgalvo, ka apstrīdētais spriedums esot atceļams, balstoties uz šādiem pamatiem:
   
               —
            
            
               pirmkārt, Vispārējā tiesa, izvērtējot vārda “SEVEN” atšķirtspēju, esot pieļāvusi procedūras pārkāpumu, kas aizskar apelācijas sūdzības iesniedzējas intereses;
            
         
               —
            
            
               otrkārt, Vispārējā tiesa neesot izpildījusi pastāvīgajā judikatūrā izvirzītās prasības, izvērtējot KPZR 8. panta 1. punkta b) apakšpunktā minēto preču zīmju līdzības jēdzienu, un neesot ņēmusi vērā visus faktorus, kam ir nozīme lietā.